Jyllandsposten, 1838-03-12
Jyllandsposten. At det første Oplag af 300 Expl. i de to første Maaneder efter nærværende Blads Udgivelse allerede er udsolgt, synes at bekræfte den Sandhed, at Provindsen hidtil manglede et almindeligt Organ for de forskjellige Stemmer, der ønskede at udtale sig saavel i intellectuel, som materiel Henseende. Skal imidlertid Bladet stifte den tilsigtede Nytte og opfylde sin Bestemmelse som almindelig Folketidende, er det Redactionens ubetingede Pligt at sørge for Bladets størst mulige Udbredelse, da dette ved at blive læst overalt, mellem Mand og Mand, tilskynder og opmuntrer Folkevennen, Patrioten og den duelige Medarbeider til at yde gavnlige Bidrag og nyttige Oplysninger, hvilke først ved en mere udstrakt Kundgjørelse opnaae det almeengavnende Maal, som Bladet i mindre Omfang er nægtet, da Jngen gjerne vil raabe i Ørken. For at fremme denne Bestræbelse til Gavn for det Hele, og gjøre Jyllandsposten tilgængelig for en større Mængde af Medborgere, har Redactionen bestemt sig til, enten for nedsat Betaling, eller ved forøget temporair Udvidelse, uden Forhøielse af Betaling, i Løbet af næste Qvartal at lade Bladet udgaae, idet de derved forøgede Omkostninger forventes afholdte ved en meere udstrakt Subskription. Et passende Uddrag af vore forestaaende Stænderforhandlinger formenes nemlig som et Tillæg til Jyllandsposten uden Betaling at ville vorde modtaget af Publicum med Bifald. Jyllandsposten vil derfor i den Tid, Stænderforsamlingen afholdes, ugentlig udgaae i tvende Nummere, hvori omtrent Bladets første Halvdeel, ligesom tidligere, er bestemt til Fortsættelse af Discussionen af almeennyttige Gjenstande, og den sidste Deel til at indeholde compresseret Uddrag af Stændertidenden. Det Gode, herved afstedkommes, formenes at være af væsentlig Betydning, især i en Provinds, hvor saa Mangfoldige undlade at holde Stændertidenden, formedelst dens Bekostelighed, hvilket idetmindste er Tilfældet med Almuesklassen; og Mange formedelst dens Vidtloftighed i Sager, som ligge udenfor den Enkeltes Jnteresse, hvis Udførlighed nødvendig maa trætte Læseren; og den Extract, der besværer de politiske Tidender, i denne Henseende, som bekjendt, er altfor stykkeviis og afbrudt forat kunne tilfredsstille og give noget samlet Begreb om de foredragne Sager. En Forening i Jyllandsposten af Folketidende og Stændertidende i velvalgte Uddrag formenes saaledes at ville frembyde den meest passende og hensigtssvarende Læsning for alle Folkeklasser, hvorpaa netop vort Jylland tidligere aabenbar har følt et stort Savn. Ved derfor under Stænderforhandlingen at udgaae 2 Gange ugentlig, vil Jyllandsposten saaledes see sig istand til uopholdelig at meddele de af Stændertidenderne interessanteste Efterretninger, og derved bringe disse til Almeen-Kundskab, ligesom de ved Postforsendelsen to Gange ugentlig frit skulle vorde tilstillede Subskribenterne, saa at disse stedse kunne erholde Efterretningerne Postdagen efter at selv Hurtigpressen (om samme i Viborg skulde blive afbenyttet,) kan levere dem. Billigheden af underdisse betingelser at tilbyde saavel de allerede antegnede, som de tilgaaende Subskribenter, een Aargang af Jyllandsposten med dens nærværende Udstyrelse, forøgede Arbeide og større Udgivter af Trykning, Forsendelse &c. &c., for den moderate Contingent af 4 Rbd., formenes altfor indlysende, til at Jyllands hædrede Medborgere, saavelsom vore bortfjernede Landsmænd, Enhver i sin Kreds, skulde bidrage til den almene Udbredelse af et patriotisk Blad, der tilsigter det Heles Gavn og Nytte, idet Redactionens ivrigste Bestræbelse stedse skal gaae ud paa, i enhver Henseende at forekomme Publicums billige Ønsker.